Dych ako kľúč k naplnenému životu
Naplnený život mnohí definujeme zdravím, šťastím, láskou. Zdravé dýchanie je kľúčom k dosiahnutiu takéhoto stavu.
Mnohí dychu nevenujeme žiadnu pozornosť,iní by za jeden prirodzený nádych a výdych dali všetko, čo vlastnia.
Postoj chvíľu ... nadýchni sa života!
Odhaľ kľúč k zdravému a šťastnému životu!
Len jedna dychová technika je vhodná pre každého, pretože v našom tele funguje automaticky od prvého nádychu!
JE TO BRÁNICOVÉ DÝCHANIE
Bránicové dýchanie je prirodzeným dychovým vzorcom nášho tela od narodenia a zároveň je základným kľúčom k vnútornej rovnováhe i fyzickej rovnováhe.
Bohužiaľ mnohí "dospeláci" (a rok čo rok aj viac detí) používa vo svojom dýchaní bránicu len veľmi minimálne. Vplyvom stresu a narušením vnútorného prostredia sa naše dýchanie mení. Zdravé dýchanie by malo byť súčasť preventívnej medicíny 21. storočia, súčasťou vzdelávania.
Je načase vrátiť sa do materskej škôlky dýchania a naučiť sa zdravo dýchať - dýchať bránicou. Keď to zvládneš môžeš sa v práci s dychom bezpečne posúvať ďalej, prejsť si základnou, strednou i vysokou školou dýchania (Pranayama, Wim Hof Method, holotropné dýchanie, Buteyko dýchanie, Oxygen Advantage Method,...).
Nezabúdaj!
Dýchanie dokáže uzdravovať i zabíjať. Zabíja, keď nepoznáme jeho silu alebo ju zneužívame. Uzdravuje, ak si dovolíme plynúť na vlne ľahkosti dychu.
Láska a vďačnosť, prijatie a odpustenie
sú kľúčom života na vlne ľahkého dychu, zdravého dýchania.
A platí to aj naopak...
Človek, ktorý spozná silu a čaro zdravého dýchania, nemôže inak ako cítiť obrovskú vďačnosť za život a všetko v ňom. Nádych je prejavom prijímania, výdychom púšťame.
Ak máš plytké dýchanie - nedovolíš si prijať a ani pustiť / odpustiť.
Ak trpíš úzkosťou, tetániou, astmou a iným druhom dýchavičnosti, máš oslabený výdych a to poukazuje na to, že nevieš alebo nechceš niečo pustiť alebo niekomu / sebe niečo odpustiť.
Nauč sa pracovať s dychom, nauč sa princípy zdravého dýchania, pomôže ti to na ceste prijímania a púšťania, či odpúšťania.
Posilni vďačnosť, uvoľníš tým svoj dych
Alebo to urob naopak...
Zapoj sa do našej 30-dňovej online výzvy lásky a vďačnosti. Vďaka každodenným výzvam budeš vedome pracovať na posilňovaní lásky k sebe i k svojmu životu a vďačnosti za to, čo žiješ, čo máš. Uvoľníš tým z tela napätie a pustiš sa na vlnu ľahkého dychu.